**Zápisnica č. 2/2022**

**zo zasadnutia správnej rady Historického ústavu SAV, v.v.i. dňa 24. februára 2022**

Prítomní: P. Bystrický, M. Hanula, S. Michálek, D. Segeš

Ospravedlnená: D. Duchoňová (covid-19)

Zasadnutie otvoril a viedol predseda správnej rady Historického ústavu SAV, v.v.i. S. Michálek. Následne boli prerokované nasledovné body podľa vopred avizovaného programu:

**1. Schválenie programu** zasadnutia správnej rady Historického ústavu SAV, v.v.i. dňa 24. februára 2022. Schválenie zápisnice zo zasadnutia správnej rady Historického ústavu SAV (ďalej aj ústav), v.v.i. z 27. januára 2022.

Za: 4

Proti: 0

Zdržal sa: 0

**Uznesenie č. 1: Prítomní členovia správnej rady Historického ústavu SAV, v.v.i. schválili program aj zápisnicu.**

**2. Kontrola uznesení** zo zasadnutia správnej rady Historického ústavu SAV, v.v.i. z 27. januára 2012.

Na základe uznesenia mal podpredseda správnej rady M. Hanula preposlať elektronickou poštou do 3. februára 2022 zvyšným členom správnej rady návrhy znení vnútorných predpisov zosúladené s aktualizovanými zneniami príslušnej legislatívy a relevantnými dodatkami vzorových vnútorných predpisov schválených predsedníctvom SAV v novembri a decembri 2021. Prítomní členovia správnej rady skonštatovali splnenie uznesenia.

3. **Informácie riaditeľa ústavu** o porade riaditeľov 3. oddelenia SAV z 15. februára 2022  o pripravovanom výkonovom financovaní a termínoch pripravovanej akreditácie ústavu za roky 2016 – 2021.

4. **Informácie riaditeľa ústavu** o inštrukciách podpredsedu SAV J. Koppela pre vyplnenie protokolu podľa § 21aa ods. 11 zákona č. 133/2002 Z. z. o Slovenskej akadémii vied.

**Uznesenie č. 2: Riaditeľ ústavu prepošle ostaným členom správnej rady inštrukcie elektronickou poštou.**

5. **Informácie riaditeľa ústavu** o personálnej a finančnej (rozpočtovej) situácii na Historickom ústave SAV, v.v.i.

6. **Prerokovanie návrhov vnútorných predpisov ústavu**. Správna rada rokovala o návrhoch vnútorných predpisov (Štatút; Organizačný poriadok; Volebný a nominačný poriadok na funkciu člena správnej rady; Volebný a nominačný poriadok na funkciu člena vedeckej rady; Pracovný poriadok; Pravidlá tvorby rozpočtu; Pravidlá hodnotenia výskumných pracovníkov) a návrhu rokovacieho poriadku správnej rady preposlaných podľa uznesenia z predchádzajúceho zasadania podpredsedom správnej rady.

**Uznesenie č. 3: Podpredseda správnej rady zapracuje prednesené pripomienky k návrhom spomenutých predpisov. Zapracované znenia vnútorných predpisov rozošle do 28. februára 2022 predsedom dozornej rady a vedeckej rady ústavu. Obidva orgány sa k návrhom predpisov vyjadria do 7. marca 2022**

Predsedajúci: S. Michálek, v.r.

Vypracoval: M. Hanula, v.r.

Za správnosť : S. Michálek, v.r.